Jaguar XJ Portfolio: Have A Brake, Have A Cat | auto motor und sport
Jaguar XJ Portfolio: Have A Brake, Have A Cat
Борислав Петров 06.08.2008 09:55
По случай 40-тата годишнина от излизането на флагмана, Jaguar представя лимитирана на 100 автомобила специална серия, оборудвана с 2,7-литров битурбодизел, генериращ 207 к. с.
Новият XJ Portfolio е задвижван от най-често поръчвания в Германия задвижващ агрегат, който ускорява лимузината до 100 км/h за 8,2 секунди и позволява върхова скорост от 222 км/h. Благодарение на малки промени разходът му на гориво вече възлиза на 7,8 вместо 8,1 литра. Лимитираната серия е лакирана в нюанса Celestial Blue; монтирани са и нови, изключително елегантни 20-цолови колела. Отворите са охлаждащ въздух в предните калници са изработени от масивен полиран алуминий, а корубите на страничните огледала са изпълнени в хром. В салона също срещаме обилно приложение на кожа, алуминий и благородна дървесина.
Серийното обзавеждане на XJ Portfolio включва DVD-навигация, ксенонови светлини, мощна аудиосистема и предни седалки с функция за охлаждане. Динамика на пътя пък обещават адаптивните амортисьори CATS, системата за стабилност, въздушното окачване с функция за регулиране на нивото и напълно алуминиевият скелет на каросерията. Цената на специалния Jag в Германия отчита 85 650 евро.